# Llista d'estacions fantasma de Barcelona

Són diverses les estacions de ferrocarril i metro que han deixat de prestar el servei que feien, algunes van tancar i foren destruïdes posteriorment i d'altres encara es troben al lloc on foren construïdes.

## Ferrocarril convencional

| Nom | Línia | Observacions |
| Estació terminal | Línia de Granollers | Terminal, entre la Duana i el Jardí del General, on actualment hi ha l'Estació de França. |
| Estació d'Horta (FBG) | Línia de Granollers | |
| Estació de Santa Coloma (FBG) | Línia de Granollers | |
| Estació de les Rodalies | Línia de Mataró, ramal de Marina | Terminal, annexa a l'Estació de França. |
| Estació de Poblenou (MZA) | Línia de Mataró, ramal de Marina | |
| Estació de Bogatell (MZA) | Línia de Mataró, ramal de Marina | |
| Estació terminal | Línia de Martorell | Terminal, enfront de Canaletes i el Portal de Isabel II, on actualment hi ha l'estació de Plaça de Catalunya. |
| Estació de la Bordeta (TBF) | Línia de Martorell | |
| Estació de Bifurcació Vilanova | Línia de Saragossa | Es pot veure entre les estacions del Clot-Aragó i Arc de Triomf. |
| Estació del Nord / Barcelona-Vilanova / Saragossa | Línia de Saragossa | Altres usos: estació d'autobusos. |
| Estació de Sant Beltran | Línia de Vilanova | Terminal, a les Hortes de Sant Beltran vora les Drassanes, es va desmantellar quan es van unificar les línies per passar per Sants. |

## Metro de Barcelona

| Nom | Inauguració | Clausura | << | >> | Observacions |
| Banc | No inaugurada | No inaugurada | Urquinaona | Jaume I | Utilitzada com magatzem de materials de la via. Es diu també que aquesta estació podria haver estat utilitzada per a l'ús per les oficines bancàries de la plaça Antoni Maura. |
| Bordeta | 10/06/1926 | 23/12/1983 | Plaça de Sants | Bordeta Cotxeres | Primera capçalera del tram Bordeta-Catalunya del Metro Transversal. Es va tancar després de l'ampliació a Torrassa, per la seva proximitat a l'estació de Santa Eulàlia. |
| Bordeta Cotxeres / Santa Eulàlia | 01/07/1932 | 05/07/1980 | Bordeta | Santa Eulàlia (actual) | Es va traslladar a l'actual estació Santa Eulàlia per a permetre la prolongació de la línia. |
| Correus | 20/02/1934 | 20/03/1972 | Jaume I | Barceloneta | Tancada per a permetre la seva prolongació cap a Barceloneta. |
| Ferran | 15/04/1946 | 01/03/1968 | Liceu | Drassanes | Es va tancar per a permetre la prolongació de la línia i Drassanes quedava massa a prop. |
| Gaudí | No inaugurada | No inaugurada | Sant Pau - Dos de Maig | Sagrada Família | Es conserva. A causa de l'annexió de la línia II a la línia V no va arribar a inaugurar-se. Tot i quedar en desús, és una de les més ben conservades. |
| Travessera | No es va construir | No es va construir | Diagonal | Fontana | A l'altura de la Travessera de Gràcia, per a salvar la gran distància entre les estacions intermèdies, no es va arribar a construir. |
Les següents estacions només es van transformar:
* Espanya (Línia 1). El 1929 comptava amb una tercera andana que va ser utilitzada durant l'Exposició Internacional del mateix any. Posteriorment aquesta andana va servir per a aparcar trens i, finalment, el 1975 va ser transformada en un accés i botigues.
* Universitat (Línia 1). L'estació original es va obrir el 10 de juny de 1926 però va ser tancada el 27 de juliol de 1971 i transformada per etapes per a construir el túnel de Renfe entre la Plaça Catalunya i l'Estació de Sants. Aquesta nova estació es va construir en dos nivells, un per via i va ser inaugurada el 23 de desembre de 1972.
* Catalunya (Línia 1). Encara que l'estació inicial es va obrir al públic el 10 de juny de 1926, va ser tancada aviat i transformada per a permetre la construcció del túnel de Ferrocarrils del Nord entre la Plaça Catalunya i l'Estació del Nord. El 1928 va ser reinaugurada. Després va ser modificada una altra vegada per la construcció d'un vestíbul superior i la separació de les vies de Renfe i del Metro.

## Referències

* 1 2 3 4 Fernández, Marina. «10 estaciones fantasmas de Barcelona - ¡LAS + CURIOSAS!» (en espanyol europeu), 10-01-2020. [Consulta: 16 octubre 2021].
* 1 2 3 4 5 6 7 «L'estació 'fantasma' del metro de Barcelona més ben conservada és la de Gaudí, l'única que no ha funcionat mai», 28-09-2008. [Consulta: 16 octubre 2021].
* 1 2 3 Soro, S. «Les altres estacions fantasma de Barcelona», 10-02-2016. [Consulta: 16 octubre 2021].
* ↑ 324cat. «L'estació 'fantasma' del metro de Barcelona més ben conservada és la de Gaudí, l'única que no ha funcionat mai», 30-09-2008. [Consulta: 16 octubre 2021].
* ↑ «L'estació 'fantasma' del metro de Barcelona més ben conservada és la de Gaudí, l'única que no ha funcionat mai». directe.cat, 28-09-2008. Arxivat de l'original el 2011-04-01. [Consulta: 16 agost 2010].
* ↑ Miralles, Mercè «Estacions fantasma». Presència, núm. 1929, 6 al 12 febrer 2009 [Consulta: 16 agost 2010].
* ↑ «Las estaciones 'fantasma' del metro de Barcelona» (en castellà). [Consulta: 16 octubre 2021].